ddrg/super_eurlex huggingface dataset:
KIRJALLINEN KYSYMYS E-3031/02 esittäjä(t): Olivier Dupuis (NI) komissiolle. Mohamed Kamel Hamzaouin erittäin huolestuttava tila.



Virallinen lehti nro 192 E , 14/08/2003 s. 0090 - 0090



KIRJALLINEN KYSYMYS E-3031/02 esittäjä(t): Olivier Dupuis (NI) komissiolle (23. lokakuuta 2002) Aihe: Mohamed Kamel Hamzaouin erittäin huolestuttava tila Luotettavien lähteiden, muun muassa kansainvälisen kidutuksenvastaisen järjestön OMCT:n, mukaan Tunisian oikeuslaitos on langettanut useita tuomioita maan demokraattisen perustuslakipuolueen RCD:n keskuskomitean entiselle jäsenelle ja Kasserinen entiselle pormestarille Hamzaouille. Vietettyään terveyssyistä yli 10 kuukautta Tunisin Charles Nicole -sairaalassa poliisi siirsi Hamzaouin 17. elokuuta 2002 Tunisin siviilivankilaan. Aivoverenkiertohäiriön jälkeen Hamzaouilla on ollut suuria motoriikkaan liittyviä ongelmia, hänen näkönsä on heikentynyt huomattavasti ja hänellä esiintyy yläraajan turvotusta. Lisäksi hänen erittäin korkea verenpaineensa osoittaa Hamzaouin tarvitsevan ehdottomasti asianmukaista hoitoa. Vankilan henkilökunta ilmoitti 28. syyskuuta 2002, kun Kamel Hamzaouin perhe oli vierailulla tämän luona Tunisin vankilassa, että Hamzaoui siirrettäisiin Marsaan poliisisairaalaan. Sittemmin Hamzaouin perhe ei ole voinut tavata häntä eikä toimittaa hänelle peitteitä ja ruokaa. Luotettavan lähteen mukaan Hamzaouin poliisisairaalassa tutkineet lääkärit olisivat todenneet Charles Nicole -sairaalan olevan sopivampi paikka Hamzaouin saada tarvitsemaansa hoitoa. Onko komissio tietoinen Hamzaouin erittäin huolestuttavasta tilasta? Onko komissio yrittänyt taivutella Tunisian viranomaisia vapauttamaan Hamzaoui humanitaarisista syistä ja huolehtimaan siitä, että vapauttamiseensa saakka Hamzaouille tarjotaan esteettä kaikki hänen tarvitsemansa hoito ja että hänen perheensä voi tavata häntä? Eikö komissio yleisemmin ottaen katso, että Hamzaouin, joka on presidentti-diktaattori Ben Alin puolueen RCD:n jäsen, vainoaminen osoittaa Tunisian vallanpitäjien väärinkäytösten kierteen kiihtyvän huolestuttavalla tavalla heidän yrittäessään säilyttää valtansa? Christopher Pattenin komission puolesta antama vastaus (18. marraskuuta 2002) Komissio kiittää arvoisaa parlamentin jäsentä huomion kiinnittämisestä Mohamed Kamel Hamzaouin tilanteeseen. Komissiolla on asiasta samat tiedot kuin arvoisalla parlamentin jäsenelläkin. Hamzaouin ja muiden samassa tilanteessa vangittuina olevien osalta kysymys on oloista Tunisian vankiloissa. Monet viime kuukausina saadut todistajalausunnot ovat antaneet niistä hyvin kielteisen kuvan. Niinpä unioni kehotti äskettäisessä EU:n ja Tunisian assosiaatiokomitean kokouksessa maan viranomaisia toimimaan yhteistyössä Punaisen Ristin kansainvälisen komitean (ICRC) kanssa. Tämän toiminta Tunisian vankilaolojen alalla olisi erittäin aiheellista. Toisella tasolla komissio toimii Tunisian oikeuslaitoksen uudistamiseksi osana ohjelmaa, jota valmistellaan EuroVälimeri-assosiaatiosopimusten (MEDA) puitteissa. Unioni jatkaa muun muassa Tunisissa toimivien edustustojen päälliköiden välityksellä asianmukaisten vetoomusten esittämistä, jotta Tunisian ihmisoikeustilanne parantuisi.
KIRJALLINEN KYSYMYS E-3685/02 esittäjä(t): Fernando Fernández Martín (PPE-DE) komissiolle. Seychellit.



Virallinen lehti nro 192 E , 14/08/2003 s. 0129 - 0129



KIRJALLINEN KYSYMYS E-3685/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Seychellit Voiko komissio laatia selvityksen Seychellien tasavallalle myönnetyistä avustushankkeista, jotka rahoitettiin Euroopan unionin vuoden 2001 talousarviosta, ja ilmoittaa, mikä oli sijoitusten kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3709/02 esittäjä(t): Fernando Fernández Martín (PPE-DE) komissiolle. Uganda.



Virallinen lehti nro 192 E , 14/08/2003 s. 0134 - 0134



KIRJALLINEN KYSYMYS E-3709/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Uganda Voiko komissio antaa selonteon Ugandaa koskevista hankkeista, jotka on hyväksytty rahoitettaviksi Euroopan unionin talousarviosta vuonna 2001, ja ilmoittaa rahoituksen kokonaissumman? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3716/02 esittäjä(t): Fernando Fernández Martín (PPE-DE) komissiolle. Tonga.



Virallinen lehti nro 192 E , 14/08/2003 s. 0135 - 0135



KIRJALLINEN KYSYMYS E-3716/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Tonga Voiko komissio ilmoittaa, mitä Tongaa koskevia hankkeita EU:n talousarviosta rahoitettiin vuonna 2000? Voiko komissio ilmoittaa, mikä oli Tongaa koskevien tukien kokonaismäärä vuonna 2000? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3695/02 esittäjä(t): Fernando Fernández Martín (PPE-DE) komissiolle. Saint Lucia.



Virallinen lehti nro 192 E , 14/08/2003 s. 0131 - 0131



KIRJALLINEN KYSYMYS E-3695/02 esittäjä(t): Fernando Fernández Martín (PPE-DE) komissiolle (19. joulukuuta 2002) Aihe: Saint Lucia Voiko komissio laatia selvityksen Saint Lucialle myönnetyistä avustushankkeista, jotka rahoitettiin Euroopan unionin vuoden 2001 talousarviosta, ja ilmoittaa, mikä oli sijoitusten kokonaismäärä kyseisenä vuonna? Poul Nielsonin komission puolesta antamayhteinen vastauskirjallisiin kysymyksiin E-3680/02, E-3681/02, E-3682/02, E-3683/02, E-3684/02,E-3685/02, E-3686/02, E-3687/02, E-3688/02, E-3689/02, E-3690/02, E-3691/02,E-3692/02, E-3693/02, E-3694/02, E-3695/02, E-3696/02, E-3697/02, E-3698/02,E-3699/02, E-3700/02, E-3701/02, E-3702/02, E-3703/02, E-3704/02, E-3705/02,E-3706/02, E-3707/02, E-3708/02, E-3709/02, E-3710/02, E-3711/02, E-3712/02,E-3713/02, E-3714/02, E-3715/02, E-3716/02, E-3717/02, E-3718/02, E-3719/02,E-3720/02, E-3721/02, E-3722/02, E-3723/02, E-3724/02 ja E-3725/02 (11. helmikuuta 2003) Arvoisaa parlamentin jäsentä pyydetään tutustumaan seuraavaan taulukkoon, josta ilmenevät siinä mainituille maille myönnetyn avun kokonaismäärät: >TAULUKON PAIKKA> Komissio lähettää suoraan arvoisalle parlamentin jäsenelle ja Parlamentin pääsihteeristöön yksityiskohtaisemman taulukon sekä vuoden 2001 kertomuksen kehitysyhteistyöpolitiikasta ja ulkomaanavun toteuttamisesta.
KIRJALLINEN KYSYMYS E-3409/02

esittäjä(t): Chris Davies (ELDR) komissiolle

(29. marraskuuta 2002)

Aihe: Kosmetiikkadirektiivin muuttaminen seitsemännen kerran

Kosmetiikkateollisuus on varoittanut, ettei aikataulua vaihtoehtoisten eläinkokeettomien testausmenetelmien käyttöönotolle, mikä on välttämätöntä, mikäli sovittelukomitean hyväksymä parlamentin ja neuvoston yhteinen luonnos myyntikiellosta halutaan välttää, voida noudattaa, ellei nykyisiä validointimenettelyjä nopeuteta huomattavasti.

Mihin toimiin komissio aikoo ryhtyä pyrkiäkseen varmistamaan, että vältettävissä olevat viivästelyt loppuisivat ja vaihtoehtoisten eläinkokeettomien testausmenetelmien hyväksymiseen tarvittava aika lyhenisi huomattavasti?

Philippe Busquinin komission puolesta antama vastaus

(21. tammikuuta 2003)

Validointi on ratkaiseva vaihe minkä tahansa vaihtoehtoisten testien kehittämisessä testin suunnittelusta sen rutiininomaiseen käyttöön, koska validointivaiheessa testin merkitsevyydestä ja luotettavuudesta tehdään riippumaton arviointi ja se on siksi tieteellinen perusta, jonka mukaan lainsäätäjät voivat päättää vaihtoehtoisen testin sisällyttämisestä säädöksiin tai testiohjeisiin. Kansallisen ja kansainvälisen tason sääntelyviranomaiset ovat jo hyväksyneet useita onnistuneesti validoituja vaihtoehtoisia testejä ja sisällyttäneet ne eri säädöksiin ja testiohjeisiin.

Komissio on toteuttanut seuraavat toimet yleisen validointi- ja hyväksyntäprosessin nopeuttamiseksi:

- Otetaan käyttöön esivalidointitutkimus, joka toteutetaan pienessä mittakaavassa ja useassa laboratoriossa samanaikaisesti. Esivalidoinnilla pyritään varmistamaan, että testausmenetelmän protokolla on riittävän optimoitu ja standardoitu lisättäväksi muodolliseen validointitutkimukseen. Se on nopeuttanut validointiprosessia, sillä siinä on pystytty tunnistamaan ongelmat varhaisessa vaiheessa ja siten helpottamaan niiden ratkaisemista.

- Niin sanottujen catch-up-validointitutkimusten suorittaminen. Niissä menetelmän rakenne- ja suorituskykykriteerejä verrataan vastaavaan menetelmään, joka on jo muodollisesti validoitu ja hyväksytty tieteellisesti validiksi. Tämä menettely on myös tehnyt mahdolliseksi menetelmien validoinnin nopeammin.

- Esivalidoinnista lainsäädännön hyväksymiseen kuluu yleensä kuusi vuotta, josta menetelmän esivalidoinnin ja validoinnin osuus on yleensä kolme vuotta.
KIRJALLINEN KYSYMYS E-3657/02 esittäjä(t): Rosa Miguélez Ramos (PSE) komissiolle. Öljytuhot Galiciassa: Finisterren merikäytävän siirtäminen.



Virallinen lehti nro 192 E , 14/08/2003 s. 0127 - 0128



KIRJALLINEN KYSYMYS E-3657/02 esittäjä(t): Rosa Miguélez Ramos (PSE) komissiolle (18. joulukuuta 2002) Aihe: Öljytuhot Galiciassa: Finisterren merikäytävän siirtäminen Yhteisössä ollaan yleisesti hyvin huolestuneita vaaroista, joita rannikkoalueille aiheutuu siitä, että äärimmäisen saastuttavia aineita kuljettavat säiliöalukset liikennöivät lähellä rannikkoa. Nykyisen globaalistumisen pimeä puoli, jolle ovat ominaisia kaikenlaiset väärinkäytökset kuten työntekijöiden hyväksikäyttö ja ympäristörikokset, on merkittävämpi kuin kansainvälisten järjestöjen ja valtioiden sääntelemä puoli. Maailman kauppalaivastosta 60 prosenttia on mukavuuslippulaivoja. Esimerkiksi 25 meripeninkulman päässä rannikosta sijaitsevaa Finisterren merikäytävää purjehtii vuosittain 65 000 kauppalaivaa, joista 6 000 kuljettaa vaarallisia aineita, mikä merkitsee yhtä Prestigeä puolentoista tunnin välein. Aikooko komissio tehdä ehdotuksen uusien merikäytävien perustamisesta kauemmas rannikosta, jotta öljytuhojen uusiutumisriskit pienenevät? Loyola de Palacion komission puolesta antamayhteinen vastauskirjallisiin kysymyksiin E-3653/02 ja E-3657/02 (11. helmikuuta 2003) Komissio on tietoinen siitä, että rannikkovaltioiden on voitava suojella rannikoitaan meriliikenteen aiheuttamilta vaaroilta erityisen vilkkaasti liikennöidyillä alueilla, kuten Cabo Finisterren läheisyydessä. Tätä varten neuvostolle ja parlamentille toimitettiin 20. joulukuuta 2002 asetusehdotus, jolla kielletään raskaan polttoöljyn kuljetus yksirunkoisilla säiliöaluksilla unionin satamista ja satamiin sekä nopeutetaan yksirunkoisten säiliöalusten korvaamista kaksoisrungolla varustetuilla säiliöaluksilla. Komission mielestä nykyiset kansainvälisen merioikeuden säännöt suosivat liiaksikin merenkulun vapautta, mikä koituu rannikkovaltioiden vahingoksi. Komissiolla ei kuitenkaan ole toimivaltaa ehdottaa uusia toimenpiteitä, joilla riskialttiit alukset saataisiin kauemmas rannikoilta. Kuten komissio tiedonannossaan 3. joulukuuta 2002(1) ilmoitti, se aikoo pyytää neuvostolta sen toimivallan mukaista neuvotteluvaltuutusta ja lisäksi koordinoida jäsenvaltioiden toimintaa muilla aloilla Yhdistyneiden Kansakuntien merioikeusyleissopimuksen muuttamiseksi siten, että ympäristönsuojelun vaatimukset ja merenkulun vapaus saadaan paremmin tasapainoon. Samoin komissio tukee kaikkia jäsenvaltioiden toimia Kansainvälisessä merenkulkujärjestössä ja tarvittaessa koordinoi niitä, jotta voidaan luoda uusia meriliikenteen seuranta- ja hallintavälineitä, joiden avulla jäsenvaltioiden rannikkovesiä erityisesti aluevesiä ja talousvyöhykkeitä voidaan suojella meriympäristöä uhkaavilta vaaroilta. (1) KOM(2002) 681 lopullinen.
KIRJALLINEN KYSYMYS E-2767/02

esittäjä(t): Kathleen Van Brempt (PSE) komissiolle

(1. lokakuuta 2002)

Aihe: CELEX Kansalaisten oikeus tutustua Euroopan unionin toimintaa ja lainsäädäntöä koskeviin tietoihin

Kansalaiset voivat käyttää Euroopan yhteisön CELEX-tietokantaa ainoastaan:

- maksamalla 1 140 euron suuruisen kiinteän vuositilausmaksun;

- maksamalla kertamaksun (pay-per-view), jolloin tilatun asiakirjan keskimääräinen hinta on noin 1,2 euroa.

Miten Euroopan komissio puolustaa tätä tilannetta, erityisesti kun pidetään mielessä useissa yhteisön teksteissä tunnustettu kansalaisen oikeus saada tutustua Euroopan unionin toimintaa ja lainsäädäntöä koskeviin tietoihin sekä kansalaisten tasavertainen oikeus saada kyseisiä tietoja?

Mihin toimiin Euroopan komissio ryhtyy tehdäkseen mahdollisimman pikaisen lopun tästä yhteisön kansalaisten oikeuteen kohdistuvasta rikkomuksesta ja milloin komissio aikoo ryhtyä toimeen?

Viviane Redingin komission puolesta antama vastaus

(13. marraskuuta 2002)

Yleisön oikeus tutustua toimielinten lainsäädäntötoimia koskevaan tietoon sekä unionin lainsäädäntöön on turvattu EUR-Lex-järjestelmällä. EUR-Lex on Internet-palvelu, joka on 1. tammikuuta 2002 alkaen ollut täysin maksuton ja jonka kautta yhteisöjen voimassaoleva lainsäädäntö on kokonaisuudessaan vapaasti saatavilla.

Meneillään olevan kehitystyön ansiosta on jatkossa asianomaisten toimielinten suostumuksella mahdollista saattaa EUR-Lexin kautta käyttöön kaikki lainsäädäntömenettelyn aikana vahvistetut valmisteluasiakirjat ennen julkaisemista Euroopan yhteisöjen virallisessa lehdessä. Tästä lähtien valmisteluasiakirjoista ilmoitetaan parlamentin, neuvoston ja komission julkisissa rekistereissä. Vähitellen asiakirjojen teksti kokonaisuudessaan asetetaan saataville EUR-Lexissä ja rekisterien kautta. Lisäksi on aloitettu toimitukselliset työt, jotta tiedon saanti olisi kansalaiselle helpompaa.

CELEX ei ole vain yksinkertainen työkalu, jonka avulla voidaan tutustua lainsäädäntöteksteihin, vaan myös tietokanta, joka kattaa koko lainsäädännön, valmistelutyöt, oikeuskäytännön ja parlamentin kysymykset. Asiakirjat analysoidaan, indeksoidaan ja yhdistellään aiheen mukaan systemaattisesti. CELEXissä on mahdollisuus monipuolisiin hakuihin useita hakuperusteita käyttäen, ja se vastaa siten ammatillisiin erityistarpeisiin. Tietokanta sisältää muun muassa monipuoliset katselumahdollisuudet, kuten kahden kieliversion samanaikaisen katselun, tekstin suurentamisen tai valittujen haun kohteena olleiden tietojen katselun. Tämä edellyttää merkittäviä investointeja, jotka rahoitetaan osittain tilaus- ja lisenssimaksuilla.

Suorien tilausten ja lisenssinhaltijoiden tai yhteysasiamiesten kautta tehtyjen tilausten lisäksi CELEXiä jaetaan maksutta tai alennettuun hintaan tunnettujen tietopalveluiden (tietopalvelujen eurooppalainen verkosto, euroneuvontakeskukset, tietopisteet, maaseudun tietokeskukset jne.) kautta. Näissä keskuksissa asioiminen on sekin yksi etu kansalaisille: tietokannan tuntevat erikoistuneet informaatikot ovat periaatteessa heidän palveluksessaan tiedon etsimiseksi.
KIRJALLINEN KYSYMYS E-2930/02 esittäjä(t): Graham Watson (ELDR) komissiolle. Kirjekyyhkysten lääkkeet.



Virallinen lehti nro 192 E , 14/08/2003 s. 0084 - 0085



KIRJALLINEN KYSYMYS E-2930/02 esittäjä(t): Graham Watson (ELDR) komissiolle (17. lokakuuta 2002) Aihe: Kirjekyyhkysten lääkkeet Onko komission mielestä olemassa mitään syytä siihen, että vuoden 2001 uudistusehdotuksen (EY:n lääkelainsäädännön uudistus) 67 artiklan mukaan kirjekyyhkysten lääkkeitä saa vain reseptillä? Erkki Liikasen komission puolesta antama vastaus (11. marraskuuta 2002) Eläinlääkkeitä koskevista yhteisön säännöistä 6. marraskuuta 2001 annetun Euroopan parlamentin ja neuvoston direktiivin 2001/82/EY(1) 4 artiklan 2 kohdan mukaan jäsenvaltiot voivat sallia alueellaan poikkeuksia ainoastaan tietyille lajeille, kuten kirjekyyhkysille, tarkoitettujen eläinlääkkeiden osalta. Tällainen kansallinen säännös jättää nämä valmisteet markkinoille saattamista koskevan luvan ulkopuolelle. Tällaiset valmisteet eivät kuitenkaan saa sisältää aineita, joiden käyttäminen edellyttää eläinlääkinnällistä valvontaa, ja kaikki mahdolliset toimenpiteet on toteutettava valmisteiden luvattoman, muille eläimille tapahtuvan käytön ehkäisemiseksi. Direktiivin 2001/82/EY 67 artiklassa vahvistetaan eläinlääkkeiden toimittamista koskevat vähimmäisvaatimukset tämän kuitenkaan rajoittamatta ankarampien yhteisön tai kansallisten säännösten soveltamista. Jäsenvaltiot voivat siis kansallisen lainsäädännön mukaisesti vaatia tiukempia ehtoja sovellettaviksi. Johtopäätöksenä on, että direktiivin 2001/82/EY 67 artiklan soveltaminen kirjekyyhkysten lääkkeisiin riippuu kansallisista säännöksistä ja itse lääkkeiden ominaisuuksista. (1) EYVL L 311, 28.11.2001.
KIRJALLINEN KYSYMYS P-3351/02 esittäjä(t): Jean Lambert (Verts/ALE) komissiolle. Vetoomus 566/2000.



Virallinen lehti nro 161 E , 10/07/2003 s. 0084 - 0084



KIRJALLINEN KYSYMYS P-3351/02 esittäjä(t): Jean Lambert (Verts/ALE) komissiolle (19. marraskuuta 2002) Aihe: Vetoomus 566/2000 Komissio väittää (kirje 19. kesäkuuta 2002), että ei tarvita tutkimusta EU- ja Efta-maiden mikroaaltomarkkinoista. Vetoomusvaliokunnan kuulemistilaisuudessa 21. helmikuuta 2002 komissio kertoi tehneensä tällaisen tutkimuksen. Voiko komissio antaa tyhjentävän vastauksen kysymykseen, onko tutkimus tehty vai ei, ja toimittaa kyseisen tutkimuksen viipymättä parlamentille? Mario Montin komission puolesta antama vastaus (6. joulukuuta 2002) Komissio ilmoittaa arvoisalle kysyjälle, että vetoomusvaliokunnassa käytettiin sanaa tutkimus markkinatilanteen ja tosiasioiden analyysista, kuten yleensäkin kaikkien komissiolle esitettyjen kilpailuasioiden yhteydessä.
KIRJALLINEN KYSYMYS E-2620/02

esittäjä(t): Erik Meijer (GUE/NGL) komissiolle

(18. syyskuuta 2002)

Aihe: Espanjan hiljan tekemien päätösten vaikutus ennakkotapauksina parlamentaarisen demokratian toimivuuden kannalta Euroopan unionissa

1. Millaisen ennakkotapauksen Espanjan tekemä päätös Herri Batasunan (ja siten myös Euskadiko Herritarrokin) olemassaolon oikeutuksesta muodostaa parlamentaarisen demokratian toimivuuden kannalta kaikilla politiikan tasoilla EU:n nykyisissä ja tulevissa jäsenvaltioissa? Tehdäänkö parlamentaaristen enemmistöjen ja hallitusten muodostaminen helpommaksi estämällä vihattujen vähemmistöjen osallistuminen poliittiseen toimintaan?

2. Odottaako komissio, että vahvan kannatuksen omaavat poliittiset liikkeet katoavat, jos ne julistetaan laittomiksi, vai johtaako tämä nujertamispyrkimys komission mielestä lopulta ennen kaikkea parlamentaarisen demokratian muuttamiseen puutteellisemmaksi tai vähemmän uskottavaksi?

3. Katsooko komissio, että parlamentaarinen demokratia voi enää toimia täysipainoisesti Baskimaassa (Euskadi, País Vasco) ja Navarrassa, jos toukokuussa 2003 puolueen, joka muodostaa tällä hetkellä enemmistön eräiden kuntien kunnanvaltuustossa, ei sallita ottaa osaa vaaleihin ja jos sille ei tarjota mahdollisuutta valituttaa itsensä uudelleen Euroopan parlamentin vaaleissa kesäkuussa vuonna 2004?

4. Katsooko komissio, että tulevia Euroopan parlamentin vaaleja voidaan pitää oikeudellisesti pätevinä, jos jäsenvaltiot estävät puolueita, joilla on vankka kannatus äänestäjien keskuudessa, osallistumasta kyseisiin vaaleihin?

5. Miten komissio arvelee voivansa edesauttaa parlamentaarisen demokratian säilymistä koskemattomana jäsenvaltio Espanjassa, siis myös Euskadi-alueella ja Navarrassa, ja sen varmistamista, että vasemmistolaisilla baskinationalisteilla on oikeus ottaa osaa Euroopan parlamentin tuleviin vaaleihin?

António Vitorinon komission puolesta antamayhteinen vastauskirjallisiin kysymyksiin E-2619/02 ja E-2620/02

(21. marraskuuta 2002)

Komissio toteaa, että arvoisan parlamentin jäsenen esittämät kysymykset, jotka liittyvät yleisesti poliittisiin liikkeisiin ja niiden osallistumiseen vaaleihin ja erityisesti yhden jäsenvaltion tilanteeseen, kuuluvat jäsenvaltioiden toimivaltaan.

Toisaalta sekä nykyisessä vuodelta 1976 olevassa säädöksessä(1) että sen muuttamisesta tehdyssä päätösehdotuksessa(2) säädetään Euroopan parlamentin vaalien osalta, että vaaleissa noudatettavaan menettelyyn sovelletaan kunkin jäsenvaltion kansallisia säännöksiä. Tämä koskee myös sääntöjä, joita sovelletaan poliittisiin puolueisiin ehdokasasettelussa ja vaaleihin osallistumisessa.

Näin ollen komissio katsoo, että se ei voi vastata parlamentin jäsenen esittämiin kysymyksiin.

(1) Säädös edustajien valitsemisesta Euroopan parlamenttiin yleisillä välittömillä vaaleilla, liitetty 20 päivänä syyskuuta 1976 tehtyyn neuvoston päätökseen 76/787/EHTY, ETY, Euratom, EYVL L 278, 8.10.1976.

(2) Luonnos: Neuvoston päätös 20 päivänä syyskuuta 1976 tehdyn neuvoston päätöksen 76/787/EHTY, ETY, Euratom liitteenä olevan, edustajien valitsemisesta Euroopan parlamenttiin yleisillä välittömillä vaaleilla annetun säädöksen muuttamisesta.